**"מכינה לחיים" – מכינת י"ב**

**החינוך החברתי קהילתי בבית הספר מוביל את הרצף החינוכי בין בית הספר והקהילה ואת בניית הקומה הערכית של תלמידי בית הספר לקראת היותם אזרחי המחר.**

התוכנית מאפשרת לתלמידי כיתה י"ב מרחב התנסות ומשמעות במהלך שנת הלימודים האחרונה במערכת החינוך. בית הספר, בעידוד המשרד, יוביל ליצירת מסגרת להקניה, לפיתוח ולהעצמה של יכולות חברתיות, קוגניטיביות, רגשיות ומעשיות שונות ומגוונות, בשיתוף פעולה של גורמים שונים בצוות בית הספר לטובת יצירת מסגרת עשירה ורב תחומית, לימודית וחברתית. מסגרת זו תפעל בבית הספר ובשדה**,** ויתקיים **שיתוף של התלמידים** בתכנון, ביצירת **"מרחב לניהול עצמי"** ובקבלת אחריות – כפי שמוכר בעולם מסגרות ההמשך טרום שירות צבאי.

מערכת החינוך מתמודדת עם השפעותיה של מלחמת "חרבות ברזל" על בני הנוער. השפעות המלחמה מחזקות את הצורך בעיסוק בנושאים שונים שתוכנית המכינה עוסקת בהם, בין יתר נושאי עיסוקה. כגון: זהות ושייכות, אהבת הארץ ועידוד לאזרחות פעילה ותורמת למדינה ישראל.

**מטרות התוכנית**

* לצייד את בוגרי מערכת החינוך בארגז כלים משמעותי שיאפשר להם התמודדות מיטבית עם משימות החיים העומדות בפניהם.
* להעניק לבוגרי מערכת החינוך סל גדוש של ערכים שיסייעו בידם לעצב את תפיסת עולמם ואת המשך דרכם.
* לחזק את החוסן האישי והקהילתי שנפגע בשנה האחרונה עקב אירועי המלחמה.
* לטפח בתלמידים יכולות שיתוף, אוטונומיה, יוזמה, תכנון, ביצוע וגילוי אחריות.
* להעלות את המודעות לתפקיד בני הנוער במתן עזרה וסיוע בשעת חירום לאומית.

**דרך הפעלת התוכנית**

התוכנית מיועדת לכיתות י"ב ואפשר להפעיל אותה על פי עקרונות הגמישות הפדגוגית הניהולית (מע' גפ"ן) באחד מהמודלים שלהלן או בכל מודל אחר שמתאים לבית הספר ואשר יקבל את אישור הגורם המקצועי במחוז:

**מודל חודש ומעלה בי"ב:** תהליך מרוכז וממוקד שמתקיים במהלך חודש אחד או כסדרות שבועיות. הלמידה מתקיימת בבית הספר ומחוצה לו.

**מודל בית ספרי גמיש:** סימוןמשבצת זמן אפקטיבית של שעות קבועות או של ימים קבועים במערכת בכיתה י"א ובכיתה י"ב **.**

**מודל סיירת:** גיבוש סיירת תלמידים נבחרת (לפחות 25% מכלל השכבה) שמביעה נכונות ומחויבות לתהליך ופעילה בו.

 שילוב שלוש סדנאות לפחות עם מורים מתחומי הדעת השונים במסגרת המכינה.

**תכנית מכינה לחיים תותאם למגזרים השונים.** (התאמה למגזרים בנספחים)

**אוכלוסיית היעד:**

חטיבה עליונה - כיתות י"א וי"ב.

1. **פרופיל מוביל מכינה לחיים – מכינת י"ב :**
2. מוביל חדש מחויב בהכשרה מקצועית רלוונטית לתפקיד על ידי מינהל חברה ונוער.
3. מובילים חדשים וותיקים מחויבים בליווי חח"ק במחוז.
4. בחירת המוביל תעשה בתיאום עם מפקח מינהל ח"ן ממונה חינוך חברתי במחוז. עדיפות לבוגרי הכשרות מינהל חברה ונוער.

**לפרטים נוספים :**

**יש לפנות למינהל חברה ונוער במחוז, ממונה חינוך חברתי ומפקח מינהל חן.**

**יחידה אחראית במטה מינהל חברה ונוער- הפיקוח הארצי על החינוך החברתי שושי שפיגל**

**ממונות חינוך חברתי קהילתי במחוזות**

דבורה בן ששון, ממונה מחוז צפון: dvorabe@education.gov

פטין ביראני, ממונה מחוז חיפה: fateenbe@education.gov.il

בטי דנון, מנהלת מרכז הדרכה מחוז חיפה: bettyda@education.gov.il

אילנית אביב שפרוט, מחוז מרכז: ilanitaviv@gmail.com

ורד פינקלשטיין, מחוז תל אביב: veredfi@education.gov.il

בת אל רויטל אליה סויסה, מחוז דרום: bateles@education.gov.il

מיכל יצחקי, מחוז ירושלים: michalyi@education.gov.il

טלי מרום, מחוז התיישבותי: maromtali@gmail.com

עלי הייכל, חברה ערבית: aliha@education.gov.il

יהודית ליבוביץ, מחוז חרדי: yhuditl@hotmail.com

 **נספח – סילבוס "מכינה לחיים"**

**אתגרי המאה ה-21 מזמנים לפתחם של תלמידינו מצבים חדשים שמצריכים מענה והכנה של**

**בני הנוער ליציאה מ'חממת' הבית, המשפחה, הקהילה והמוסד החינוכי לקראת השירות בצבא**

**והחיים האזרחיים.**

**מטרות התכנית:**

1. לצייד את בוגר מערכת החינוך בארגז כלים משמעותי שיאפשר לו התמודדות

 מיטבית עם משימות החיים העומדות בפניו.

1. להעניק לבוגר מערכת החינוך סל גדוש של ערכים שיסייעו לו לעצב את תפיסת

 עולמו והמשך דרכו.

תוכנית "מכינה לחיים" שמה דגש על היבטים חינוכיים מוסדיים המשפיעים על עיצוב דמות הבוגר ועל פיתוח שגרות ארגוניות בית ספריות המתמקדות בקידום האתגר החינוכי וגיוס מעגל רחב של שותפים לקידום הנושא. תכנית מתמקדת בהיבטים רגשיים- קוגנטיביים ובהיבטים מעשיים.

**שותפים לתכנון ובניית התכנית הבית ספרית:**

מוביל מכינה בית ספרי

**בביה"ס**: מנהל/ת ביה"ס, רכז/ת חברתית, רכז/ת שכבת י"ב, יועץ/ת השכבה, מחנכי י"ב,

מורים מתחומי הדעת השונים, נציגות תלמידים משכבת י"ב ונציגות הורים.

**מחוץ לביה"ס:** רשות מקומית- אגף החינוך ונוער.

**תכנים מוצעים:**

* תהליך קבלת החלטות ופתרון בעיות.
* העצמה אישית ובניית חוסן נפשי- כלים להתמודדות עם מצבי חיים משתנים.
* עיצוב זהות
* פיתוח מיומנויות ומסוגלות עצמית.
* זוגיות ויחסים בינאישיים (זוגיות בריאה ותמרורי אזהרה).
* מניעת התמכרויות: אלכוהול וסמים
* הכנה לשירות משמעותי צבאי ולאומי.
* חשיפה למסגרות המשך, כגון: מכינות ועתודה אקדמית.
* נהיגה בטוחה
* חינוך פיננסי: ניהול תקציב , ניהול חשבון בנק, חסכונות וכו'.**(בתיאום מפמ"ר מדעי החברה)**
* עולם העבודה : הכוון תעסוקתי, ראיונות וכתיבת קורות חיים.
* הכנה ליציאה ללימודיים אקדמיים.
* בריאות: אורח חיים בריא (תזונה נכונה, בריאות גופנית ונפשית).
* התנדבות ותרומה לקהילה.
* מיומנויות נדרשות לבוגרים במאה ה-21.
* בינה מלאכותית בעולם חברתי משתנה.
* **ניתן להשתמש בסלים השונים בגפן להעצמת הפעילות**

**התהליך:**

* 5-10 מפגשים בהתאם ליכולת בית הספר ( מוצע 30 שעות ).
* בית הספר יחליט אם התוכנית תופעל בשעות הלימודים או אחה"צ כתוכנית רשות. רצועת זמן (חודש בשנה, שעתיים במשך שבועיים, סמינרים)
* את התוכנית ילווה הרכז החברתי ומורה (רכז/ת מכינה לחיים) מטעם בית הספר.

למשתתפי התוכנית (מבתי הספר השונים) יתקיים בסיום השנה ערב שיא בשיתוף ההורים. בנוסף, תינתן תעודה.

**מתווה הטמעה בבית הספר**

1. הקמת צוות מוביל בית ספרי (מנהל/ת ביה"ס, רכז/ת שכבה, יועץ/ת מחנכי שכבת י"ב, רכז/ת ח"ח ומורים מתחומי הדעת השונים)
2. מינוי מוביל בית ספר קהילתי " מכינה לחיים" (הרכז ישתתף בהשתלמות מטה בה יקבל כלים להטמעת התוכנית בבית הספר.)
3. איתור צרכים ובחירת תכנים: קבוצות מיקוד של תלמידים שיתוף הורים.
4. בניית תכנית בית ספרית (מסגרת זמן ולו"ז למפגשים).

בס"ד

**נספח - תכנית מכינה לחיים בחמ"ד –** "בכל דרכיך דעהו" משלי ג, ו

**"מטרת החינוך בישראל היא להכשיר את האדם לצורתו המתוקנת שהנקודה המרכזית שבה לעשותו טוב וישר"** (הרב קוק איגרות ראי"ה, אגרת ק"ע(

אתגרי המאה ה-21 מזמנים לפתחם של תלמידינו מצבים חדשים שמצריכים מענה והכנה של בני הנוער ליציאה מ'חממת' הבית, המשפחה, הקהילה והמוסד החינוכי. על מנת לתת מענה לאתגרים אלה פותחה תכנית "מכינה לחיים".

תכנית מכינה לחיים משרתת את טיפוח דמות הבוגר ומהווה מודל של למידה חברתית ורגשית. מתקיימת בה למידה מעמיקה המשלבת ידע, מיומנויות וערכים, מכשירה את הבוגר לעצמאות, מסוגלות בבחירת הדרך והתמודדות מוצלחת עם אתגרי הסביבה המשתנה בחברה הישראלית של המאה ה-21 ברמה האישית, החברתית-אזרחית והתעסוקתית.

בשנה האחרונה, מערכת החינוך מתמודדת עם השפעותיה של מלחמת חרבות ברזל על בני הנוער. השפעות המלחמה מחזקות את הצורך בעיסוק בנושאים שונים שתוכנית המכינה עוסקת בהם, בין יתר נושאי עיסוקה. כגון: זהות ושייכות, אהבת הארץ ועידוד לאזרחות פעילה ותורמת למדינה ישראל.

מכינה לחיים בחמ"ד תעסוק בטיפוח זהות ציונית דתית, בחיבור לתורת ישראל, בפיתוח חוסן אמוני בשעת משבר ובשגרה, בהכנה לשירות משמעותי לבן הדתי ולבת הדתית לאור תכנית תיקון עולם, בחיבור למדינת ישראל ראשית צמיחת גאולתנו, בהכנה לזוגיות, ולחיי משפחה ובהעמקת ההיכרות והחיבורים לעם ישראל ולקבוצות שונות בחברה הישראלית – יחד שבטי ישראל, תוך שכלול ופיתוח מגוון מענים מותאמים לאתגרי השעה.

**מטרות התכנית**

* לצייד את בוגרי החמ"ד בארגז כלים משמעותי שיאפשר להם התמודדות מיטבית עם משימות החיים העומדות בפניהם, מתוך תפיסת עולם ציונית דתית.
* להעניק לבוגרי מערכת החינוך סל גדוש של ערכים שיסייעו בידם לעצב את תפיסת עולמם ואת המשך דרכם.
* לחזק את החוסן האישי והקהילתי שנפגע בשנה האחרונה עקב אירועי המלחמה.
* לטפח בתלמידים יכולות שיתוף, אוטונומיה, יוזמה, תכנון, ביצוע וגילוי אחריות.
* להעלות את המודעות לתפקיד בני הנוער במתן עזרה וסיוע ולקידום חוסן אמוני בשעת חירום לאומית.
* לכוון את הבוגרים למסגרות המשך

[אתר השבושים](https://shvoosh.co.il/)

[אתר המדרשות לבנות](https://midrashot.co.il/)

**נספח – חברה ערבית – מדיניות**

"מכינה לחיים" היא תכנית חינוכית חברתית- ערכית - קהילתית שנועדה (לתרום להכנת) להכין את בוגרי מערכת החינוך לתפקוד מוצלח בחייהם העתידיים ולהטמיע בקרב תלמידיה את הידע, המיומנויות והערכים שיהיו נחוצות להם כבוגרים בחייהם החברתיים, האישיים והמקצועיים במאה ה-21 במציאות משתנה ומורכבת במדינה ובעולם. לבני נוער ערבים חסרות הזדמנויות לרכישת כישורים חברתיים שמקורן בהתנסויות עם קבוצת השווים לרכישת מיומנויות רכות וחברתיות כגון: התנסות בקבלת החלטות מושכלת. על כן, עבור דוברי ערבית יש לתת דגש מיוחד להרחבת הכמות והאיכות של מגוון התנסויות חברתיות עם קבוצת השווים ומקורות סמכות לצד פיתוח תחושת שייכות באמצעות דגש על פדגוגיה רלוונטית תרבותית – חיזוק וחקירה של מורשת ערבית וזהות ואזרחית בשילוב פרויקטים קהילתיים.

בתי ספר רוצים להיות רלוונטיים עבור התלמידים שלהם, לא רק בחוויית הלמידה היומיומית אלא גם בכך שהלימודים יכינו את התלמידים לחיים, לשוק העבודה ולאקדמיה . לצד מיומנויות חברתיות ובין אישיות חיזוק הבקיאות והשליטה בשפה העברית היא מפתח לשילוב מיטבי של דוברי ערבית בשוק העבודה ובחברה בכלל. אפשרויות והזדמנויות לממש את יכולותיהם ושאיפותיהם האישיות, בתקופת חייהם , בראייה רב-דורית ובהשוואה חברתית, מבוססים על הקשרים החברתיים של יחיד ושל קבוצות בחברה המבוסס על אמון, על נורמות חברתיות ועל רשתות חברתיות. הוא נוצר תוך אינטראקציה בין-אישית והשימוש בו הוא במצבים חברתיים.

על כן בחברה הערבית "מכינה לחיים" הינה תוכנית תהליכית מכיתה י' – יב'. היות ותוכנית זו מקורה בכמה מקורות תקצוב להלן הקריטריונים, דרישות התקציב ומימושו:

1. בית הספר הינו "בית ספר כעוגן בקהילה" ושותף ביוזמת "מכינה לחיים" ברשות המקומית.
2. תוכנית מכינה לחיים מתקיימת בהלימה למתווה הארצי וישנה תוכנית חינוכית סדורה בהלימה למתווה ובחתימת רכז חינוך חברתי, מנהל יחידת נוער, ומפקח רשותי עבור שכבת הגיל בהיקף 60 שעות (30 ש' פדגוגיות – חברתיות ו30ש' מעורבות חברתית בהתאמה לתוכנית). [מצ"ב](https://drive.google.com/file/d/14tuIY_-BVBO1EenPgr-pKxh0ywVPdnBS/view?usp=sharing)
3. תוכנית מכינה לחיים קבלה אישור פדגוגי ע"י האגף חברה ערבית ע"י ממונה חח"ק.
4. ישנו מוביל מכינה לחיים שמשתתף בהכשרה ארצית/ מחוזית ככל שזו מתקיימת.
5. מפקח רשותי יוודא כי אין כפלי הקצבה בתוכנית (אין מענה דומה / זהה מתקציב אתגרים או תקציב בי"ס)

התקציב ישמש עבור ימי פעילות מרוכזים סביב נושא : הכנה לאזרחות בחברה הישראלית על פי פירוט במתווה הארצי ובדגש מפגשים בחברה הישראלית, חיזוק שלטון חוק וחיזוק השפה העברית היום יכלול: התנסויות ולמידה חברתית, ביקור וסיורים במקומות רלוונטיים, כמו כן יש לשלב הרצאות עם מודלים לחיקוי .

אישור ימי הפעילות מותנים באישור מפקח רשותי וממונה חח"ק במטה.

בס"ד

**נספח - תוכנית "מכינה לחיים" במחוז החרדי**

**רציונל**

תוכנית "מכינה לחיים" מיועדת לתלמידי י"ב, הנמצאים בשנת הלימודים האחרונה שלהם במערכת החינוך. היציאה מחממת המוסד החינוכי אל העולם שבחוץ מזמנת לפתחם של התלמידים מצבים חדשים שדורשים מענה והכנה. "מכינה לחיים" מכוונת להקניית ידע, מיומנויות וערכים כחלק מעיצוב דמות הבוגר. התוכנית מדגישה פיתוח אישי ורגשי לצד הקניית מיומנויות פרקטיות ומתמקדת בתחושת השייכות והזהות של התלמידים ובאחריות והמחויבות שלהם למילוי תפקידם בחיים.

**מטרות**

* לפתח בתלמידים זהות מגובשת וחיבור לערכים כדי לסייע בידם לבחור בחירות מיטביות בחייהם ולפעול ברוח שאליה חונכו גם בהמשך דרכם.
* לצייד את התלמידים בארגז כלים משמעותי, בידע, בכישורים ובמיומנויות שיאפשרו להם התמודדות מיטבית עם משימות החיים העומדות לפניהם.
* לפתח בתלמידים אחריות אישית וסביבתית, גילוי יוזמה ואחריות ונכונות לעשייה למען הזולת.
* לחזק את החוסן האישי והקהילתי של התלמידים, במיוחד בעקבות השנה האחרונה ואירועי המלחמה.

**מסגרת התוכנית**

"מכינה לחיים" מספקת מרחב התנסות ומשמעות במהלך שנת הלימודים האחרונה במערכת החינוך. בית הספר יוביל ליצירת מסגרת ייעודית להקניה, לפיתוח ולהעצמה של יכולות חברתיות, קוגניטיביות, רגשיות ומעשיות שונות ומגוונות. התוכנית תתבצע בשיתוף פעולה של גורמים שונים בצוות בית הספר. תחומי העיסוק בתוכנית "מכינה לחיים" יהיו עשירים ורב תחומיים וישלבו נושאים לימודיים, ערכיים, חברתיים ומעשיים. המכינה תתקיים בבית ספר ומחוצה לו, והתלמידים יהיו שותפים בתכנון, בהובלה ובאחריות על התהליכים.

**אוכלוסיית יעד**

במחוז החרדי, ייבחרו עשרה מוסדות שיעמדו בכל תנאי הסף ויוכיחו יכולת ונכונות לשמש מודל חלוץ לבתי ספר נוספים. מתוך בתי הספר שייבחרו, חמישה יהיו מוסדות לבנים וחמישה מוסדות לבנות. תינתן קדימות למוסדות עתירי עולים. מנהל מינהל חברה ונוער במחוז בשיתוף ממונה חח"ק ובהתייעצות עם הפיקוח הכולל יבחר במוסדות.

**תנאי סף**

על בתי הספר המועמדים לתוכנית לעמוד בדרישות אלו:

1. בעלי תפקידים בצוות החינוך החברתי – רכז חינוך חברתי, רכז מעורבות חברתית ורכז טיולים – עברו הכשרה ומשתתפים בפיתוח מקצועי בהתאם להנחיות המינהל.
2. בית הספר מקיים שעת חינוך שבועית ברוח החינוך החברתי.

**דרישות סף לביצוע התוכנית**

1. בית הספר ימנה מוביל תוכנית "מכינה לחיים" בבית הספר.

2. מוביל המכינה ישתתף בהכשרה ארצית ויקבל ליווי פרטני והדרכה במחוז.

1. בית הספר יגיש תוכנית בית ספרית סדורה על פי מתווה "מכינה לחיים" לממונה חינוך חברתי במחוז.
2. התלמידים ישתתפו בחשיבה ובבניית תוכנית המכינה.
3. תוכנית המכינה תשלב לפחות שלוש סדנאות עם מורים מתחומי הדעת השונים.
4. בית הספר יפעל לאיגום משאבים לקידום החינוך החברתי קהילתי בבית הספר ולחיזוק שותפויות עם גורמים בקהילה וברשות.
5. תינתן עדיפות למוסדות שהפעילו את תוכנית "מכינה לחיים" בשנה"ל תשפ"ד.

**דרך הפעלת התוכנית**

יתקיימו 10-7 מפגשים (30 שעות לכל הפחות), בהתאם ללוח הזמנים של בית הספר, לקבוצה אחת של לפחות 15 תלמידים בכיתות י"א או י"ב. תוכן המפגשים ייבחר מתוך סל תכנים מוצע, ויתקיימו מפגשים פיזיים במוסד ומחוצה לו בהתאם להנחיות ביטחון ובטיחות.

**שותפים לתכנון ולבניה של התוכנית הבית ספרית**

מתכלל/ת: רכז/ת "מכינה לחיים" בבית הספר

צוות בית הספר: מנהל/ת ביה"ס, רכז/ת חברתי/ת, רכז/ת שכבת י"ב, יועץ/ת חינוכי/ת, מחנכי י"ב, מורים מתחומי הדעת השונים, נציגות תלמידים משכבת י"ב ונציגות הורים.

**עקרונות הפעולה**

* בחירה, ניהול עצמי וקבלת אחריות
* גיוון ורב ממדיות
* שיתופיות ומיקוד בתקשורת חיובית
* למידה מתוך התנסות
* שיתוף הקהילה.

**מודלים מוצעים**

מודל חודש ומעלה בי"ב: תהליך מרוכז וממוקד שמתקיים במהלך חודש אחד או כסדרות שבועיות. הלמידה מתקיימת בבית הספר ומחוצה לו.

מודל בית ספרי גמיש: סימון משבצת זמן אפקטיבית של שעות קבועות או של ימים קבועים במערכת בכיתה י"א וי"ב.

מודל הסיירת: גיבוש סיירת תלמידים נבחרת (לפחות 25% מכלל השכבה) שמביעה נכונות ומחויבות לתהליך ופעילה בו.

אפשר להציע מודלים נוספים שמתאימים לבית הספר ולבקש את אישור הגורם המקצועי במחוז.

**תכנים מוצעים**

אמונה בשעת משבר והתמודדות במצבי לחץ

העצמה אישית ובניית חוסן נפשי – כלים להתמודדות עם מצבי חיים משתנים

עיצוב זהות ופעילות לחיזוק השייכות

תהליך קבלת החלטות ופתרון בעיות

איתור חוזקות ופיתוח מסוגלות עצמית

הבית היהודי

חינוך פיננסי: ניהול תקציב, ניהול חשבון בנק, חסכונות וכו'

עולם העבודה: הכוון תעסוקתי, ראיונות וכתיבת קורות חיים

בריאות: אורח חיים בריא (תזונה נכונה, בריאות גופנית ונפשית)

התנדבות ותרומה לקהילה

מיומנויות טכנולוגיות.

**מודל תקצוב**

למוסדות שייכנסו למודל, יינתן סיוע פדגוגי חינוכי (חבילת פריטים) לעידוד הפעילות.